Rousseffs popularitet sterkt dalende i Brasil
Mens 57 prosent av de spurte i en meningsmåling 6.-7. juni svarte at de mente Rousseff gjorde en god jobb, svarer i dag bare 30 prosent det samme, ifølge rundspørringen fra Datafolha. Prosentandelen som mener Rousseffs regjering gjør en «dårlig» eller «elendig» jobb, har økt fra 9 til 25 prosent i det samme tidsrommet. I mars mente 65 prosent av de spurte at presidenten gjorde en god jobb. Protestene i Brasil startet i São Paulo som en demonstrasjon mot økte billettpriser på kollektivtransport. De spredde seg raskt til hele landet og ble til en bred folkelig motstand mot Brasils sviktende offentlige tjenester og skyhøye kostnader forbundet med neste års fotball-VM.
Populariteten til Brasils president Dilma Rousseff har falt som en stein siden de omfattende demonstrasjonene i landet startet for over to uker siden.